作者：曹勋
词牌/韵律：透碧霄

paragraphs: 阆苑喜新晴。
正桂华、飘下太清。
宝篽凉秋，梦祥明月，天开辅盈成。
宫闱女职遵慈训，见海宇仪型。
奉东朝、晨夕趋承。
化内外、咸知柔顺，已看彤管赋和平。
宴坤宁。
香腾金猊，烟暖秘殿彩衣轻。
六乐丝竹，绕云萦水，总按新声。
天临帝幄，亲颁寿酒，恩意兼勤。
雁行缀、宰府殊荣。
愿万亿斯年，南山并永，坤厚赞尧明。